Полето на действие на дивизията е в околностите на Скопие, главно в комуникациите с Велес. Действа и по направлението Скопие - Тетово срещу немските сили и тези на Бали Комбетар. На 9 ноември 1944 година силите на дивизията освобождават Велес, а след това на 13 ноември 1944 участват в освобождаването на Скопие. През декември 1944 година дивизията заминава да се бие в Косово. В началото на януари 1945 година в състава и влизат трета и шестнадесета македонска ударни бригади и 7 албанска и 1 артилерийска бригада, а след това цялата дивизия влиза в рамките на Петнадесети корпус на НОВЮ. След това частите и се бият на Сремския фронт и във финалните операции за освобождаването на Югославия.